Ugten yigemmad i γer nessaweḍ deg tesleḍt n wammud n tmecṭuṭaḥ. Deg tazwara, tignatin n tmenna n tmecṭuṭaḥ beddlent, acku am akken i nwala timecṭuṭaḥ deg timawit drus maḍi n yigerdan neγ n tyemmatin i tent-id-yettalsen, deg tesleḍt-a ha-t-an iban d nekkenti i tent-id-ixelqen, maca ula deg tegnatin niḍen ulac aṭas n tmecṭuṭaḥ. Tid yellan ttadrentent-id yimdanen s usmekti, iswi-nsen macci d asemres-nsent i wakken ad slemdent agrud. Γef waya, nezmer ad d-nini belli abrid n usiweḍ n tewsit-a (transmission) xas ad yini yiwen yegzem,. Talalit n timawit tatiknulujit, tewwi-d amaynut γer tewsit-a n tmecṭuṭaḥ maca ur tesseḥbaber ara γef tewsit n tmecṭuṭaḥ. Drus n yiḍrisen i wumi i d-ulsen yimedyazen iqbayliyen i d-sseddan deg tezlatin-nsen, yerna iḍrisen-a qerben ugar γer tilisa n userqes wala γer tlisa n tmecṭuṭaḥ.